**VELEUČILIŠTE U ŠIBENIKU**

**22000 ŠIBENIK**

**Trg A. Hebranga 11**

**Obrazloženje Posebnog dijela godišnjeg izvještaja o izvršenju financijskog plana za 2023. godinu**

**Sažetak djelokruga rada proračunskog korisnika**

Veleučilište u Šibeniku je javno visoko učilište koje ustrojava i izvodi stručne studije i ima status javne ustanove. Upisano je 2006. godine u sudski registar Trgovačkog suda u Zadru – stalna služba u Šibeniku i u Upisnik visokih učilišta. Osnivač Veleučilišta je Republika Hrvatska, a prava i dužnosti osnivača obavlja Ministarstvo znanosti i obrazovanja Republike Hrvatske. Sjedište Veleučilišta je u Šibeniku, Trg Andrije Hebranga 11.

Primarno područje djelovanja Veleučilišta je visoko obrazovanje, koje uključuje ustrojavanje i izvođenje različitih stručnih studija, kao i programe stručnog usavršavanja za potrebe cjeloživotnog učenja. Veleučilište u Šibeniku, kao sastavni dio svoje obrazovne misije, nudi obrazovanje na preddiplomskim stručnim studijima 6. razine, uključujući stručne prijediplomske studijske programe Turistički menadžment, Poslovna informatika, Upravni studij, Promet i Sestrinstvo, sa sveukupnim obujmom od 180 ECTS bodova za svaki studijski program. Dodatno, Veleučilište pruža mogućnost obrazovanja na stručnim diplomskim studijima 7. razine, konkretno na programima Menadžment i Upravni studij, svaki s obujmom od 120 ECTS bodova.

Ove obrazovne programe Veleučilište integrira u svoj širi djelokrug rada i misiju, koja obuhvaća i znanstvenu i stručnu djelatnost što uključuje eksperimentalni i teorijski rad, industrijska istraživanja i eksperimentalni razvoj. Navedene djelatnosti uključuju izdavačku djelatnost, vještačenje, prevođenje, ekspertizu, savjetovanje, konzultantske usluge, organiziranje seminara i skupova, sudjelovanje u nacionalnim i međunarodnim projektima, izradu elaborata i analiza, istraživanje tržišta i ispitivanje javnog mijenja.

Veleučilište aktivno potiče i razvija suradnju sa znanstvenim organizacijama, drugim visokim učilištima, ustanovama, organizacijama i tvrtkama, kako na lokalnoj razini i unutar Republike Hrvatske, tako i na međunarodnoj razini. Sudjeluje u zajedničkim istraživačkim programima i nastoji jačati veze s relevantnim dionicima u svojoj zajednici i šire.

Na dan 31/12/2023. godine na Veleučilištu je zaposleno 53 zaposlenika, od toga 35 nastavnika i 18 djelatnika u administraciji te tehničkog i pomoćnog osoblja. Dvoje nastavnika Veleučilišta u Šibeniku obnaša funkciju u Vladi Republike Hrvatske i po posebnom propisu imaju pravo vratiti se na radno mjesto u nastavi na Veleučilištu u Šibeniku po prestanku mandata.

**A621148 REDOVNA DJELATNOST VELEUČILIŠTA U ŠIBENIKU (IZ OPĆIH PRIHODA)**

Zakonske i druge pravne osnove

* Zakon o znanstvenoj djelatnosti i visokom obrazovanju
* Uredba o nazivima radnih mjesta i koeficijentima složenosti poslova u javnim službama
* Temeljni kolektivni ugovor za službenike i namještenike u javnim službama
* Kolektivni ugovor za znanost i visoko obrazovanje

Tijekom 2023. godine ostvareno je slijedeće:

|  |  |  |  |  |  |
| --- | --- | --- | --- | --- | --- |
| BROJČANA OZNAKA | NAZIV | IZVORNI PLAN ILI REBALANS 2023. | TEKUĆI PLAN 2023. | OSTVARENJE/IZVRŠENJE 01.2023. - 12.2023. | INDEKSIzvršenje / Plan |
| A621148 | REDOVNA DJELATNOST VELEUČILIŠTA I VISOKIH ŠKOLA (VELEUČILIŠTE U ŠIBENIKU) | 1.111.105 | 1.280.335 | 1.311.455 | 102,43 |

Program je zabilježio je ukupne opće prihode i primitke u iznosu od 1.311.455 EUR, što predstavlja povećanje za 102,43% u odnosu na tekući plan. Ovaj rast odražava stabilan napredak u generiranju prihoda koji je ostvaren dodatnim zapošljavanjem troje nastavnika na prijediplomskom stručnom prijediplomskom studiju Sestrinstvo odnosno dodatnim zapošljavanje jednog zaposlenika u novoosnovanom Uredu za međunarodnu suradnju.

**A622122 PROGRAMSKO FINANCIRANJE VELEUČILIŠTA U ŠIBENIKU**

Zakonske i druge pravne osnove

* Ugovor o programskom financiranju Veleučilišta u Šibeniku u akademskim godinama 2018/2019, 2019/2020, 2020/2021, 2021/2022

Tijekom 2023. godine ostvareno je slijedeće:

|  |  |  |  |  |  |
| --- | --- | --- | --- | --- | --- |
| BROJČANA OZNAKA | NAZIV | IZVORNI PLAN ILI REBALANS 2023. | TEKUĆI PLAN 2023. | OSTVARENJE/IZVRŠENJE 01.2023. - 12.2023. | INDEKSIzvršenje / Plan |
| A622122 | PROGRAMSKO FINANCIRANJE JAVNIH VISOKIH UČILIŠTA (VELEUČILIŠTE U ŠIBENIKU) | 230.015 | 119.482 | 145.150 | 121,48 |

Izvršena su planirana ulaganja u informatičku opremu i investicijsko održavanje nastavnih prostora. Provedeni su postupci interne prosudbe sustava osiguravanja kvalitete prema ISO normi. Značajno se ulagalo u marketinške aktivnosti u vezi nastave, upisa ili projekata koji su u tijeku.

**A679094 REDOVNA DJELATNOST VELEUČILIŠTA U ŠIBENIKU (IZ EVIDENCIJSKIH PRIHODA)**

Zakonske i druge pravne osnove

* Zakon o znanstvenoj djelatnosti i visokom obrazovanju
* Uredba o nazivima radnih mjesta i koeficijentima složenosti poslova u javnim službama
* Temeljni kolektivni ugovor za službenike i namještenike u javnim službama
* Kolektivni ugovor za znanost i visoko obrazovanje

Tijekom 2023. godine ostvareno je slijedeće:

|  |  |  |  |  |  |
| --- | --- | --- | --- | --- | --- |
| BROJČANA OZNAKA | NAZIV | IZVORNI PLAN ILI REBALANS 2023. | TEKUĆI PLAN 2023. | OSTVARENJE/IZVRŠENJE 01.2023. - 12.2023. | INDEKSIzvršenje / Plan |
| A679094 | REDOVNA DJELATNOST VELEUČILIŠTA U ŠIBENIKU (IZ EVIDENCIJSKIH PRIHODA) | 293.612 | 837.338 | 840.215 | 100,34 |

Izvršena su planirana ulaganja u ljudske resurse u nastavi (plaćanje troškova doktorskih studija, objave znanstvenih i stručnih radova, sudjelovanje na međunarodnim konferencijama). Održana je 6. međunarodna znanstvena i stručna konferencija "Izazovi današnjice," od 05. do 07. listopada 2023. godine. Isplaćene su stipendije izvrsnim studentima. Nabavljene su knjige za potrebe knjižnice, izrađeno je novo web sjedište.

**A679076 EU PROJEKTI VELEUČILIŠTA U ŠIBENIKU**

Zakonske i druge pravne osnove:

* Sklopljeni sporazumi o dodjeli bespovratnih sredstava za projekte u okviru programa ERASMUS+

Tijekom 2023. godine ostvareno je slijedeće:

|  |  |  |  |  |  |
| --- | --- | --- | --- | --- | --- |
| BROJČANA OZNAKA | NAZIV | IZVORNI PLAN ILI REBALANS 2023. | TEKUĆI PLAN 2023. | OSTVARENJE/IZVRŠENJE 01.2023. - 12.2023. | INDEKSIzvršenje / Plan |
| A679076 | EU PROJEKTI VELEUČILIŠTA I VISOKIH ŠKOLA (VELEUČILIŠTE U ŠIBENIKU) | 66.565 | 111.139 | 93.786 | 84,39 |

Ugovoreni su novi Erasmus+ projekti u području mobilnosti (KA 131, KA 171). Zabilježen je značajan porast kako u odlaznim tako i u dolaznim mobilnostima u usporedbi s prethodnom godinom. Ukupan broj odlaznih mobilnosti se povećao sa 9 u 2022. na 39 u 2023., ukazujući na znatno jačanje međunarodne suradnje i mobilnosti među studentima i osobljem. Slično tome, dolazne mobilnosti su također porasle, s 20 u 2022. na 34 u 2023. godini, što odražava rastuću atraktivnost institucije kao odredišta za međunarodne akademske i studentske razmjene.

Provedene su planirane aktivnosti na prethodno ugovorena četiri Erasmus KA2 projektima (CodeIn, EverGreen, Wobis, Ecce). Ugovorena su dva nova Erasmus KA2 projekta na kojima je Veleučilište partner (SIT, Avico). Također je odobren jedan novi InterReg projekt iz programa prekogranične suradnje Italija-Hrvatska na kojem je Veleučilište nositelj (Blue Skilled).

**K679084 OP KONKURENTNOST I KOHEZIJA 2014.-2020., PRIORITET 1, 9 i 10 (Studentski dom Palacin)**

Zakonske i druge pravne osnove:

* Sklopljeni sporazumi o dodjeli bespovratnih sredstava za o dodjeli bespovratnih sredstava za projekt izgradnje Studentskog doma Palacin

Tijekom 2023. godine ostvareno je slijedeće:

|  |  |  |  |  |  |
| --- | --- | --- | --- | --- | --- |
| BROJČANA OZNAKA | NAZIV | IZVORNI PLAN ILI REBALANS 2023. | TEKUĆI PLAN 2023. | OSTVARENJE/IZVRŠENJE 01.2023. - 12.2023. | INDEKS(4)/(3) |
| K679084 | OP KONKURENTNOST I KOHEZIJA 2014.-2020., PRIORITET 1, 9 i 10 (Studentski dom Palacin) | 1.600.000 | 1.925.878 | 1.925.878 | 100,00 |

Veleučilište u Šibeniku uspješno je provelo projekt ukupne vrijednosti 11.328.702,31 eura, od čega je iz Europskog fonda za regionalni razvoj osigurano 10.057.535,34 eura. Projekt je službeno završen 30. lipnja 2023. godine, a svečano je otvoren 11. srpnja 2023. godine. Novoizgrađeni dom ukupne površine 7.863,38 m2, ima 332 ležaja i najvrjedniji je infrastrukturni projekt u gradu Šibeniku i Šibensko-kninskoj županiji vezan uz visoko obrazovanje.